চন্দ্রকোনায় ফুচকা খেয়ে অসুস্থ ৩৫

চন্দ্রকোনা: পশ্চিম মেদিনীপুর (West Midnapore) জেলার চন্দ্রকোনা (Chandrakona) ১ নম্বর ব্লকের মাধবপুরের (Madhavpur) বেলগেড়িয়ায় (Belgharia) ফুচকা খেয়ে অসুস্থ হয়ে পড়লেন প্রায় ৩৫ জন।

স্থানীয় সূত্রে জানা যায়, সোমবার সন্ধ্যায় এলাকায় এক ফুচকা বিক্রেতা ফুচকা বিক্রি করতে আসেন। সেখান থেকে বহু মানুষ ফুচকা খান। রাত নামতেই তাঁদের মধ্যে একে একে অনেকেরই পায়খানা ও বমি শুরু হয়।

আরও পড়ুন: মহানগরের মহাপুজো, ৯৫ পল্লী

পুলিশ সূত্রে খবর, অসুস্থদের মধ্যে প্রায় ১৫ জনকে তড়িঘড়ি ক্ষীরপাই হাসপাতালে নিয়ে যাওয়া হয়েছে। বাকিদের স্থানীয় গ্রামীণ চিকিৎসকের তত্ত্বাবধানে চিকিৎসা চলছে।

অভিযোগ উঠেছে, ফুচকার জল ও উপকরণই এই ঘটনার কারণ হতে পারে। যদিও এ বিষয়ে এখনও প্রশাসনের তরফে কোনও আনুষ্ঠানিক বক্তব্য মেলেনি। ঘটনার পর থেকেই এলাকায় চাঞ্চল্য ছড়িয়েছে।